OzLabs/hebrew-wiki-articles huggingface dataset:
סקודה קאמיק

סקודה קאמיק (באנגלית: Skoda Kamiq) היא קרוסאובר עירוני בעלת חמישה מקומות, המיוצרת על ידי סקודה משנת 2019. הקאמיק הוצגה בתערוכת הרכב הבינלאומית של ז'נבה בשנת 2019<ref></ref>.

== מפרט טכני ==
הקאמיק כוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה, עם תיבת הילוכים אוטומטית רובוטית כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 8.4 שניות ומגיעה למהירות מרבית של 212 קילומטרים לשעה<ref></ref>.

== גרסאות ==
מלבד הגרסה הבסיסית במהלך השנים יצרה החברה שתי גרסאות נוספות. הראשונה, סקודה קאמיק מונטה קרלו, הגרסה הספורטיבית לגרסה הבסיסית, שהוצגה בתערוכת פרנקפורט בשנת 2019<ref></ref>. השנייה, סקודה קאמיק GT, גרסת הביצועים הגבוהים לדגם הבסיסי המיועד לסין הכולל מנוע טורבו I4 צילנדרים בנפח 1.4 ליטרים המספק כ-150 כוחות סוס. ה-GT הוצגה בשנת 2019<ref></ref>.

== גלריה ==
<gallery widths="230" heights="145">
קובץ:Skoda Kamiq Genf 2019 1Y7A5520.jpg|סקודה קאמיק
קובץ:Skoda Kamiq GT 003.jpg|סקודה קאמיק GT
</gallery>

== קישורים חיצוניים ==

* 

== הערות שוליים ==

קאמיק
קטגוריה:מכוניות ספורט
קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב המיוצרים בצ'כיה
מועדון ספורט עירוני כסייפה

סמל המועדון המופיע על חולצות השחקנים
מועדון ספורט עירוני כסייפה (בערבית: كسيفه البلدي) הייתה קבוצת כדורגל ישראלית מהמועצה המקומית כסייפה. הקבוצה שיחקה בשיאה בליגה א' דרום. כסייפה היא אחת מקבוצות הכדורגל שייצגה את המגזר הבדואי בישראל.

==היסטוריה==
===השנים הראשונות בליגה ג'===
הקבוצה הוקמה בשנת 2013, ובעונת 2013/2014 סיימה במקום ה-11 והאחרון בליגה ג' דרום, עם 6 נקודות בלבד. בעונת 2014/2015 כסייפה סיימה בפעם השנייה במקום האחרון בליגה ג', וזאת גם לאחר שהופחתו לה 4 נקודות בתחילת העונה וסיימה עם (1-) נקודות, וללא ניצחון ליגה אחד (רק 3 תוצאות תיקו ויתר המשחקים הסתיימו בהפסד). בעונת 2015/2016 מצבה של הקבוצה השתפר, בכך שסיימה במקום ה-13 מתוך 15 קבוצות וסיימה עם 23 נקודות. בעונת 2016/2017 חל מפנה משמעותי ביכולת הקבוצה, כאשר סיימה במקום ה-3 בליגה ג' עם 40 נקודות. בעונה שלאחר מכן, 2017/2018, סיימה הקבוצה במקום ה-2 בליגה ג' עם 47 נקודות, והעפילה לפלייאוף העלייה לליגה ב', שם נפגשה בסיבוב הראשון עם מועדון כדורגל ערד, וניצחה אותה 2–4 לאחר הארכה. בסיבוב השני נפגשה כסייפה עם הפועל גדרה וניצחה אותה 2:3. בסיבוב הגמר נפגשה כסייפה עם קבוצת מועדון צעירי רהט, ניצחה אותה 0:2 ועלתה לראשונה בתולדותיה ליגה - לליגה ב' דרום ב'.

===ליגה ב'===
בעונת 2018/2019 סיימה הקבוצה במקום ה-12 מתוך 16 קבוצות בליגה ב', והצליחה לבסס מעט את מעמדה בליגה. בעונת 2019/2020 אגרה הקבוצה 57 נקודות עם 79% הצלחה, וסיימה את העונה במקום השני בליגה. אולם עקב התפרצות מגפת הקורונה העולמית לא התקיים פלייאוף עלייה לליגה א'. למרות זאת, עם התפרקותה של מכבי עירוני קריית גת מליגה א' דרום, הקבוצה הבאה בתור לעלייה מבחינת ההתאחדות הייתה עירוני כסייפה, אשר לפי אחוזי הצלחה הייתה מוצלחת יותר מיריבתה התאורטית לעלייה עירוני בית דגן, שסיימה שנייה בליגה ב' דרום א' (עם 61% הצלחה), על כן עלתה רשמית כסייפה לליגה ב' ושובצה בליגה א' דרום. בקיץ 2023 לא נרשמה הקבוצה לליגה א' והודיעה כי היא חודלת מלהתקיים, עקב חובות

==קישורים חיצוניים==
* 
* 

==הערות שוליים==

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2013
קטגוריה:קבוצות כדורגל ישראליות שהתפרקו
קטגוריה:כסייפה
ג'ייק סטיינפלד

ג'ייק סטיינפלד (; נולד ב-21 בפברואר 1958) הוא שחקן ומאמן כושר אמריקאי.

==ביוגרפיה==
סטיינפלד נולד בברוקלין וגדל בלונג איילנד באזור סי גייט, הוא התחיל ללמוד בקולג' אך עזב את הלימודים על מנת מעבר ללוס אנג'לס.

במסגרת עבודתו כמאמן כושר אישי בין לקוחותיו נמנים סטיבן ספילברג והאריסון פורד אותם אימן עבור סדרת סרטי אינדיאנה ג'ונס.

ב-1979 הופיע לראשונה בקולנוע בסרט "Americathon", ב-1981 היה בתפקיד הראשי בסרט הסלאשר "Home Sweet Home", ב-1985 גילם שומר ראש בסרט "Into the Night", בין 1990–1994 שיחק בתפקיד הראשי בקומדיית המצבים "Big Brother Jake" כפעלולן לשעבר בהוליווד החוזר לבית האומנה בה גדל.

הוא דיבב בסרט ההנפשה "רטטוי".

ב-2001 ייסד את ליגת הספורט "Major League Lacrosse", תחת כהונתו של ארנולד שוורצנגר הוא היה חבר "מועצת מושל קליפורניה לספורט וכושר גופני".

הוא כתב מספר ספרים בנושא ספורט וספריו נחשבים לרבי מכר.

הוא נשוי ולו ארבעה ילדים.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:מדריכי כושר
קטגוריה:אמריקאים שנולדו ב-1958
אלי דדון

אלי דדון (נולד ב-5 במאי 1956) הוא ראש המועצה המקומית בית דגן מאז 2018. זוהי הכהונה השנייה של דדון בתפקיד לאחר שכיהן גם בשנים 1983–2012. בעבר כיהן כמנהל הכללי של מפעל הפיס.

==ביוגרפיה==
נולד במושב מחסיה שבפרוזדור ירושלים. משפחתו הגיעה לבית דגן כשהיה בן חמש. הוא למד בבית ספר יסודי דתי ביישוב ובפנימית "גבעת וושינגטון". שירת בצה"ל כמפקד טנק בשריון והשתחרר ב-1977. הוא החל ללמד בתיכון ברמלה גאוגרפיה ולהדריך טיולים. במקביל למד לתואר ראשון גאוגרפיה ולימודי ארץ ישראל באוניברסיטת בר-אילן. בהמשך השלים תואר שני במדעי המדינה ובביקורת פנימית וציבורית מאוניברסיטת בר-אילן. לקראת הבחירות המקומיות ב-1978 הקים יחד עם צעירים אחרים מבית דגן רשימה עצמאית שזכתה בבחירות בשני מושבים והוא היה לחבר מועצה. בבחירות 1983 התמודד ברשימה עצמאית מול מועמד הליכוד, והוא נבחר לראשונה לתפקיד ראש המועצה המקומית בית דגן, לאחר סיבוב שני, בגיל 28. אחר כך התמודד מטעם הליכוד, זכה 5 פעמים נוספות בבחירות וכיהן כראש המועצה במשך 29 שנים. 

בשנת 2012 מונה לתפקיד מנכ"ל מפעל הפיס. קידומו של דדון לתפקיד המנהל הכללי הוצע על ידי יושב ראש מפעל הפיס עוזי דיין. בנוסף לדדון, התמודדו על התפקיד גם האלופים במילואים איתן דנגוט ויאיר נוה, וכן יושב ראש הטוטו צחי פישביין. על מינויו של דדון לתפקיד נמתחה ביקורת, בשל היותו חבר במרכז הליכוד. בנוסף על כך, נמתחה ביקורת על שכרו החודשי הגבוה – כ-78 אלף ש"ח, וכן בנוגע לאי-סדרים נוספים. דדון פרש בשנת 2018 והוחלף על ידי עמרי לוטן.

בבחירות לרשויות המקומיות 2018 חזר לתפקיד לאחר שקיבל כ-55% מקולות הבוחרים.

בבחירות לרשויות המקומיות 2024 
התמודד לקדנציה נוספת וזכה ברוב גדול עם 61.7% מהקולות.

== הערות שוליים ==

קטגוריה:ראשי מועצות מקומיות בישראל
קטגוריה:בית דגן: אישים
קטגוריה:מועצה אזורית מטה יהודה: אישים
קטגוריה:פעילי הליכוד
קטגוריה:בוגרי אוניברסיטת בר-אילן
קטגוריה:ישראלים שנולדו ב-1956
אורית ירון

אורית ירון (נולדה ב-1 בדצמבר 1969) היא מנחת טלוויזיה ומדבבת ישראלית לשעבר.

== ביוגרפיה ==
ירון נמנתה בתחילת שנות התשעים בצוות מנחי ערוץ הילדים, והיא הגישה את הרצועה "להתלבש עם שש".

היא עסקה רבות בדיבוב, כאשר היא דיבבה את הדמויות הראשיות בסרטים "עליסה בארץ הפלאות", "פיטר פן" ו"שלגיה ושבעת הגמדים" של חברת וולט דיסני. הסיבה לכך שלימור שפירא ביצעה את השירים בסרט "שלגיה ושבעת הגמדים" ולא ירון, היא מפני שאולפני דיסני עמדו על כך שדמותה של שלגיה תשיר בסגנון אופראי בדומה לסרט המקורי. בנוסף היא דיבבה את הדמות הראשית של שאלתיאל קוואק בסדרה "שאלתיאל קוואק" ואף שרה את שיר הפתיחה והסיום של הסדרה, ואת דמותה של אתי בסדרה "דנבר הדינוזאור האחרון".

בשנת 1995, פרשה מעולמות ההנחיה והדיבוב, ועברה לעולמות פיתוח התוכנה. נכון ל-2024, היא מנהלת מוצר.[https://www.linkedin.com/in/orit-duzy-3b7b8349]

ירון נשואה ולה שלושה ילדים. מתגוררת בנס ציונה.

== פילמוגרפיה ==
=== קולנוע ===
* גופי - הסרט - רוקסן
* שלגיה ושבעת הגמדים - שלגיה
* פיטר פן - וונדי דרלינג
* עליסה בארץ הפלאות - אליס
* אגדות ברווזים הסרט: אוצר המנורה האבודה - וובי ונדרקוואק
* השועל והכלבלב - ויקסי

=== טלוויזיה ===
* שאלתיאל קוואק - שאלתיאל קוואק, שיר פתיחה וסיום
* שלום סומסום
* דנבר הדינוזאור האחרון - אתי
* חבורת הבובונים - מינו התינוק
* במצולות הים עם דלפי- דלפי
* מיקי צ'יק צ'אק ועוד- מיקי
* אצבעונית - אצבעונית

== קישורים חיצוניים ==

קטגוריה:מדבבות ישראליות
קטגוריה:מדבבים ישראלים
קטגוריה:מנחות ערוץ הילדים
קטגוריה:מנחי ערוץ הילדים
קטגוריה:עובדות IBM
קטגוריה:עובדי IBM
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969
תחנת כ"ט בנובמבר

תחנת כ"ט בנובמבר היא אחת מהתחנות של הקו האדום כחלק מהמערכת להסעת המונים במטרופולין תל אביב. מיקומה ברחוב הרב יצחק ניסנבוים ורחוב כ"ט בנובמבר בבת ים. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

==מיקום==
תחנת כ"ט בנובמבר שוכנת בדרום העיר בת ים ממערב לשכונת רמת הנשיא.

==ראו גם==
* תחבורה בבת ים

כ"ט בנובמבר
קטגוריה:בת ים: תחבורה
קטגוריה:2021 בישראל: תחבורה
קטגוריה:בת ים: מבנים
תחנת יוספטל

תחנת יוספטל היא אחת מהתחנות של הקו האדום. מיקומה הוא ברחוב הרב יצחק ניסנבוים ורחוב יוספטל בבת ים. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

==מיקום==
תחנת יוספטל שוכנת במרכז העיר בת ים, בסמוך לקניון בת ים. התחנה משרתת את תושבי שכונות רמת יוסף, רמת הנשיא ושיכון ותיקים. בקרבת התחנה ישנן תחנות אוטובוס עם קווים המגיעים אל תוך שכונות רמת הנשיא, רמת יוסף וכן אל תחנת הרכבת בת ים - יוספטל וחולון.

==ראו גם==
* תחבורה בבת ים

יוספטל
קטגוריה:בת ים: תחבורה
קטגוריה:2021 בישראל: תחבורה
קטגוריה:בת ים: מבנים
פרוי גוטיירז

פרוילן גוטיירז (באנגלית: Froylan Gutierrez; נולד ב-27 באפריל 1998) הוא שחקן וזמר אמריקאי,<ref></ref> הידוע בזכות גילום דמותו של נולאן בסדרת הטלוויזיה "זאב צעיר" <small>(2017)</small> ובתור ג'יימי הנסון בסדרה "קיץ אכזרי" <small>(2021).</small>

== ראשית חייו ==
גוטיירז נולד וגדל בעיירה היילנד פארק <small>(אנ')</small>, טקסס הנמצאת כשישה ק"מ צפונית למרכז העיר של דאלאס. למד בתיכון בוקר ט. וושינגטון לאמנות חזותית ולאמנות הבמה <small>(אנ')</small> ברובע האמנויות <small>(אנ')</small> בדאלאס.<ref></ref> הוא החל לשלוח קלטות אודישנים לאחר שסוכן ראה אותו בהצגה מקומית בשנת 2015. גוטיירז הוא ממוצא מקסיקני מצד אביו.<ref></ref>

== קריירה ==
בשנת 2015 קיבל את תפקידו הראשון בסיטקום "בלה והבולדוגס" מבית ניקלודיאון; שם הוא גילם את דמותו של צ'רלי האגינס במשך מספר פרקים. בשנת 2016 גילם את בן היפה בסיטקום "הגולדברגים" ברשת ABC.

בשנת 2017 הוא הופיע בתור נולאן הולוואי בעונה השישית והאחרונה של סדרת הטלוויזיה "זאב צעיר" ברשת MTV. באותה שנה גילם את ג'וש במספר פרקים בקומדיית המצבים "כל יום מחדש" בהפקה של נטפליקס; הסדרה מבוססת על ששודרה בשנים 1975–1984.

בשנת 2019 הוא שיחק בעונה השנייה של סדרת המתח העל-טבעי "קל כנוצה" של הולו.<ref></ref>

בשנת 2021 גילם את אחת הדמויות הראשיות במותחן הנעורים של Freeform, "קיץ אכזרי" בדמותו של ג'יימי הנסון.

בשנת 2022 גילם את מייק בסרט של דיסני פלוס, "הוקוס פוקוס 2"; המשכו של הסרט המצליח מ-1993 "הוקוס פוקוס".

בשנת 2024 שיחק בתפקיד מרכזי בסרט האימה והמותחן של רני הרלין, "הזרים – חלק 1" <small>(אנ')</small> המהווה סרט שלישי בסדרת סרטי הזרים <small>(אנ')</small>. בהמשך שנה זו, אמור לשוב לתפקידו בשני סרטי המשך המתכוננים לצאת.

== חיים אישיים ==
ב-2 ביולי 2023, הכריז רשמית על מערכת היחסים שלו עם השחקן זיין פיליפס במסיבת גאווה בניו יורק.

== פילמוגרפיה ==
=== קולנוע ===
{| class="wikitable sortable plainrowheaders"
! scope="col" |שנה
! scope="col" |סרט
! scope="col" |תפקיד
! scope="col" class="unsortable" |הערות
|-
|2017
| data-sort-value="Cowgirl's Story, A" |A Cowgirl's Story
|ג'ייסון
|
|-
|2021
|Initiation
|ווס סקוט
|
|-
|2022
|הוקוס פוקוס 2
|מייק
|
|-
| rowspan="3" |2024
|הזרים – חלק 1 <small>(אנ')</small>
|ריאן
|
|-
|הזרים – חלק 2 <small>(אנ')</small>
|ריאן
|
|-
|הזרים – חלק 3 <small>(אנ')</small>
|ריאן
|
|}

=== טלוויזיה ===
{| class="wikitable sortable plainrowheaders"
! scope="col" |שנה
! scope="col" |סדרה
! scope="col" |תפקיד
! scope="col" class="unsortable" |הערות
|-
|2015–2016
|בלה והבולדוגס
|צ'ארלי האגינס
|3 פרקים
|-
|2016
| data-sort-value="Goldbergs, The" |הגולדברגים
|בן
|2 פרקים
|-
| rowspan="2" |2017
|כל יום מחדש
|ג'וש
|4 פרקים
|-
|זאב צעיר
|נולאן הולוואי
|8 פרקים
|-
|2018
|Liza on Demand
|דאג
|פרק: "Popular"
|-
|2019
|קל כנוצה <small>(אנ')</small>
|רידג'
|6 פרקים
|-
|2020
|Wireless
|בראד קרנג'י
|4 פרקים
|-
|2021
|קיץ אכזרי
|ג'יימי הנסון<ref></ref>
|תפקיד ראשי (עונה 1); 10 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:זמרים להט"בים אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1998
אדלייד אירונסייד

אדלייד אליזה סקוט אירונסייד (באנגלית: Adelaide Eliza Scott Ironside; 17 בנובמבר 1831 – 15 באפריל 1867) הייתה אמנית אוסטרלית. שלושה מציוריה נתרמו לאוספים לאומיים באוסטרליה.

== ביוגרפיה ==
אירונסייד נולדה בסידני, בתם היחידה של ג'יימס אירונסייד, ואשתו מרתה רבקה, לבית רדמן. <ref></ref> היא התחנכה על ידי אמה ומגיל צעיר גילתה יכולת ספרותית, ותרמה לעיתונות גם בפרוזה וגם בשירה.

בשנת 1855 החליטה ללמוד ציור באירופה, ולקראת סוף אותה שנה נסעה עם אמה ללונדון. אמרו שהיא האמנית הראשונה שנולדה באוסטרליה שלמדה באירופה <ref>Pesman, Ros (1 July 2003). "In search of professional identity: adelaide ironside and Italy". Women's Writing. 10 (2): 307–327.</ref> היה לה מכתב המלצה מסר ג'יימס קלארק, דרכו פגשה את ג'ון ראסקין שגילה עניין רב בעבודתה. מלונדון אירונסייד נסעה לרומא, עבדה קשה כדי להפוך לאמנית ונשארה שם למשך שארית חייה.

בשנת 1862 איירונסייד יצגה את ניו סאות' ויילס בתערוכה הגדולה בלונדון, ושתי תמונותיה זכו לביקורות טובות מצד המבקרים. ברומא היה לה מוניטין מצוין כציירת.
הנישואין בקאנה בגליל
אירונסייד נפטרה ברומא ב־15 באפריל 1867 משחפת. היא נקברה בלונדון בבית העלמין ווסט נורווד.

למרות המוניטין הגבוה שלה ברומא, היא נשכחה במהרה במולדתה, ואין דוגמאות של עבודותיה באף אחת מהגלריות הלאומיות באוסטרליה. תמונותיה, צליינות, הנישואין בקאנה, נשלחו לאוסטרליה והושאלו לגלריה הלאומית בסידני, שם ראה אותם פרנסיס אדמס בערך בשנת 1888 מאוחסנים "במעין סככה" כי לא היה "מקום מתאים בגלריה". אדמס שיבח אותם מאוד, והציע שאפשר למצוא חדר בגלריה במלבורן להצבת תמונותיה של העלמה אירונסייד. בסופו של דבר הם מצאו בית במכללת סנט פול, אוניברסיטת סידני.

״הנישואין בקאנה בגליל״ הוצגה בגלריה לאמנות של ניו סאות' ויילס בשנת 1992. <ref></ref>

== קישורים חיצוניים ==

== הערות שוליים ==

קטגוריה:ציירות אוסטרליות
קטגוריה:אוסטרלים שנולדו ב-1831
קטגוריה:נפטרות ב-1867
רולף לאסגורד

רולף לאסגורד (בשוודית: Rolf Holger Lassgård; נולד ב-29 במרץ 1955) הוא שחקן קולנוע שוודי, שזכה מספר פעמים בפרס גולדבאג. הוא שיחק ביותר מ-30 סרטים וסדרות טלוויזיה.

== ביוגרפיה ==
רולף לאסגורד נולד וגדל באסטרסונד. בצעירותו הוא היה שחקן הוקי קרח. בשנים 1975–1978 הוא למד משחק בבית הספר במלמה. אחרי סיומה הוא נקלט בתיאטרון בלנדסקורנה שבדרום שוודיה.

בשנת 1980 רולף לאסגורד לראשונה השתתף בסרט טלוויזיה. בשנת 1982 הוא התחיל לשחק בתיאטרון בעיר יבלה. בשנת 1991 על תפקידו בסרט "Önskas" הוא היה מועמד לקבלת פרס גולדבאג, אך זכה בו רק בשנת 1992 עבור תפקיד בסרט "Min store tjocke far" וזכה בפרס נוסף בשנת 1993.

החל משנת 1993 רולף לאסגורד שיחק בסדרות טלוויזיה בלשיות שזכו להצלחה.

בשנת 2015 הוא שיחק תפקיד ראשי בסרט "A Man Called Ove" על פי ספר של פרדריק בקמן וזכה בפרס גולדבאג על תפקיד הראשי.

בשנת 2016 שיחק בסרט הנורווגי "The Lion Woman" המבוסס על רומן באותו שם מאת הסופר אריק פוסנס הנסן.

בשנת 2017 השתתף בסרט האמריקאי "לחיות בקטן" מאת הבמאי זוכה פרס האוסקר אלכסנדר פיין. 

בשנת 2020 שיחק בסדרה "החקירה" דרמת מתח המבוססת על סיפור אמיתי; בבימויו של הבמאי הדני מועמד פרס האוסקר טוביאס לינדהולם <small>(אנ').</small> הסדרה שודרה בערוץ TV 2 הדני וברשת HBO האמריקאית. 

הוא נשוי משנת 1982 ואב לשלושה ילדים.

== קישורים חיצוניים ==

* 

קטגוריה:שחקני קולנוע וטלוויזיה שוודים
קטגוריה:שחקני תיאטרון שוודים
קטגוריה:בוגרי בתי ספר למשחק
קטגוריה:שוודים שנולדו ב-1955
וגה (אי, אנטארקטיקה)

ארץ גרהאם הצפונית והאיים המקיפים אותה. 1. [[חצי האי האנטארקטי; 2. אי ג'יימס רוס; 3. אי ד'אורוויל; 4. אי ז'וינוויל; 5. אי דאנדי; 6. אי סנואו היל; 7. האי וגה; 8. אי סיימור; 9. אי אנדרסון; 10. אי פולט; 11. אי לוקייר; 12. אי איגל; 13. אי יונאסן; 14. אי בראנספילד; 15. אי אסטרולב; 16. אי טאוור]]
האי וגה (באנגלית: Vega Island) הוא אי קטן בקבוצת איי ג'יימס רוס, מצפון-מערב לאי ג'יימס רוס, שלמול חופי חצי האי האנטארקטי, בארץ גרהאם שבאנטארקטיקה.

אורכו של האי 31.4 קילומטרים;

רוחבו של האי 11.11 קילומטרים.

שיא גובהו של האי 665 מטרים מעל פני הים.

מצר הרברט מפריד בין האי וגה לאי ג'יימס רוס.

האי וגה הוא אתר חשוב למחקר פליאונטולוגי. האי עשיר ביותר במאובנים יבשתיים וימיים מהתקופה שבין תקופת הקרטיקון ותקופת השלישון - התקופה שבה נכחדו הדינוזאורים.

המאובנים שנמצאו באי כוללים מאובני דרוזאורים, פלזיאוזים ומוזאורים .

== גאולוגיה ==

האי הוא סוג הר געש נדיר ששנוצר על ידי רצף התפרצות תלת שלבי מתחת לכיפת קרח.

== היסטוריה ==
=== גילוי ומיפוי האי ===

אזור זה נחקר לראשונה בעונת המחקר (הקיץ האנטארקטי) 1902 - 1903, על ידי המשלחת השוודית לאנטארקטיקה, אשר חקרה את אנטארקטיקה בין השנים 1902 - 1904 בפיקודו של אוטו נורדנשלד.

=== מקור השם ===

שמו של האי ניתן לו על ידי נורדנשלד.

נורדנשלד קרא לאי על שמה של הספינה וגה, אשר הייתה הראשונה שחצתה את המעבר הצפון-מזרחי בין השנים 1878–1879.

== לקריאה נוספת ==

<div class="mw-content-ltr">• Pirrie, D. (1994), [https://www.cambridge.org/core/journals/antarctic-science/article/abs/petrography-and-provenance-of-the-marambio-group-vega-island-antarctica/D9CE21C704F5CB277B91720B8109F3AC Petrography and provenance of the Marambio Group, Vega Island, Antarctica], Antarctic Science, 6(4), 517-527. https://doi:10.1017/S0954102094000775</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15923 האי וגה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15361&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי וגה] באתר הגאזט האנטארקטי המשווה SCAR של ממשלת אוסטרליה
* [https://web.archive.org/web/20110718204641/http://www.bkg.bund.de/nn_171392/DE/Bundesamt/Kostenlose-Karten/Antarktis-Karten/Satellitenbildkarten/Ma_C3_9Fstab250/Daten/Trinity_20Peninsula%2CtemplateId%3Draw%2Cproperty%3DpublicationFile.pdf/Trinity%20Peninsula.pdf מפת חצי האי טריניטי]

== הערות שוליים ==

וגה
וגה
וגה
וגה
ג'ויס רייס

ג'ויס רייס (באנגלית: Joyce Wrice; נולדה ב-15 באוגוסט 1992) היא זמרת-יוצרת אמריקאית.

== ביוגרפיה ==
רייס נולדה בלוס אנג'לס וגדלה בצ'ולה ויסטה שבסן דייגו לאמא ממוצא יפני ואבא ממוצא אפרו-אמריקאי.<ref></ref><ref></ref> היא החלה את הקריירה המוזיקלית שלה בשנת 2015, כשהוציאה את הסינגל "Ain't No Need", הסינגל המוביל מתוך מיני-אלבום הבכורה שלה, אותו הוציאה בשנת 2016, הנקרא Stay Around.<ref></ref>

באפריל 2020, יצא אלבומו של הראפר וסטסייד גאן, Pray for Paris, בו השתתפה בשיר "French Toast", לצד הראפר ואלה .<ref></ref> בדצמבר 2020 הוציאה את הסינגל המוביל מתוך אלבום הבכורה שלה, "So So Sick", שזכה למאות אלפי השמעות בפלטפורמות הדיגיטליות.<ref></ref> ב-21 בפברואר 2021, הכריזה על אלבום הבכורה שלה, הנקרא Overgrown.<ref></ref> חמישה ימים לאחר מכן, הוציאה את הסינגל השני מתוך האלבום, "On One", בהשתתפות הראפר פרדי גיבס, יחד עם הזמנה מוקדמת של האלבום בחנות האייטונס. לשיר יצא וידאו קליפ רשמי ב-4 במרץ 2021.<ref></ref>

ב-19 במרץ 2021 יצא אלבום הבכורה שלה, בחברת התקליטים דה אורצ'רד . האלבום כולל הופעות אורח של אמנים שונים, בהם פרדי גיבס, וסטסייד גאן וקייטרנדה.<ref></ref> האלבום הופק על ידי המפיק האמריקאי זוכה פרס גראמי ופרס אוסקר דימייל . האלבום זכה לשבחים מהמבקרים ודורג ברשימות אמצע-שנה של מגזינים שונים, בהם רולינג סטון<ref></ref> ו-Spin.<ref></ref>

== דיסקוגרפיה ==
=== אלבומי אולפן ===
* 2021: Overgrown

=== מיני-אלבומים ===
* 2016: Stay Around

== קישורים חיצוניים ==
* 

== הערות שוליים ==

קטגוריה:זמרות-יוצרות אמריקאיות
קטגוריה:אמריקאים ממוצא יפני
קטגוריה:קליפורניה: אישים
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
נורה הייסן

נורה הייסן (באנגלית: Nora Heysen; 11 בינואר 1911 – 30 בדצמבר 2003) הייתה אמנית אוסטרלית, האישה הראשונה שזכתה בפרס ארצ'יבלד היוקרתי בשנת 1938 על דיוקנאות והאישה האוסטרלית הראשונה שמונתה כאמנית מלחמה רשמית.

== ביוגרפיה ==

=== ראשית חייה ===
הייסן נולד בהנדורף שבדרום אוסטרליה כילדה הרביעית של צייר הנוף (לימים סר) הנס הייסן ואשתו סלמה הייסן (לבית ברטלס), וגדלה ב"סידרס" בהנדורף בהרי אדלייד. היא למדה אמנות בשנים 1926 עד 1930 בבית הספר לאמנויות יפות באדלייד בניהולו של מילווארד גריי ומכרה ציורים לגלריית האמנות של ניו סאות' ויילס ולגלריה לאמנות של דרום אוסטרליה בשנת 1930. בין השנים 1930 ל -1933 המשיכה ללמוד יומיים בשבוע בבית הספר, ובשאר הזמן עבדה בסטודיו שלה. בשנת 1931 ביקרה בסידני עם הוריה ובילתה שבועיים בלימודים בבית הספר לאמנות של ג'וליאן אשטון. <ref></ref>

=== קריירה ===
תערוכת היחיד הראשונה של הייסן התקיימה בסידני בשנת 1933. בשנת 1934 נסעה ללונדון עם משפחתה, ונשארה באירופה, לאחר שחזרו הביתה, למדה ציור עד שנת 1937. כשחזרה לאוסטרליה היא חזרה לזמן קצר לאדלייד ואז עברה לסידני.

בשנת 1938 היא הציגה שני דיוקנאות בתחרות פרס ארצ'יבלד. דיוקנה של מאדאם אלינק שורמן זכה בפרס והיא הפכה לאישה הראשונה שזכתה בפרס. <ref></ref>

== אמנית מלחמה ==
מפקדת הנשים בחיל הים האוסטרלי, שילה מקלמנס
ב־12 באוקטובר 1943 היא הפכה לאישה הראשונה שמונתה כאמנית מלחמה אוסטרלית בדרגת קפטן. "הוזמנתי לתאר את מאמץ מלחמת הנשים. זאת הייתה המגבלה היחידה על מה שעשיתי. הושאלתי לכל הזרועות: חיל האוויר, חיל הים והצבא, כדי לתאר את הנשים שעובדות בכל מה שעשו במהלך המלחמה ". <ref>From an interview with Nora Heysen, 25 August 1994, Oral History Collection National Library of Australia.</ref> במהלך שירותה סיימה הייסן למעלה מ -170 יצירות אמנות ושוחררה משירות בשנת 1946 בגינאה החדשה.

== חיי משפחה ==
בהיותה בגינאה החדשה פגשה הייסן את ד"ר רוברט בלק, לו נישאה בשנת 1953. לאחר שחרורה משירות המלחמה נסעה ללונדון ומאוחר יותר חזרה לסידני בשנת 1948 והמשיכה לצייר. נישואיה הסתיימו ב -1972.

עבודותיה של הייסן מוחזקות באוספי הגלריה הלאומית של אוסטרליה, אנדרטת המלחמה האוסטרלית, הספרייה הלאומית של אוסטרליה, הגלריה הלאומית לפורטרטים וכמה גלריות מדינה.

==קישורים חיצוניים==

== הערות שוליים ==

קטגוריה:ציירות אוסטרליות
קטגוריה:ילידות 1911
קטגוריה:נפטרות ב-2003
קטגוריה:נפטרים ב-2003
פילאר, נסיכת בוואריה

פילאר, נסיכת בוואריה (בגרמנית: Pilar von Bayern; 13 במרץ 1891 - 29 בינואר 1987) הייתה נסיכה גרמניה-ספרדייה, וחברה בבית ויטלסבאך.

== ביוגרפיה ==
פילאר נולדה ב-13 במרץ 1891 במינכן, ללודוויג פרדיננד, נסיך בוואריה ומריה דה לה פאס, נסיכת ספרד, בתם הצעירה ביותר של פרנסיסקו, דוכס קדיס ואיזבלה השנייה, מלכת ספרד. היא נקראה על שם מריה דל פילאר, נסיכת ספרד (1861–1879), אחותה האהובה של אמה, שמתה כמה שנים לפני כן.

הנסיכה פילאר הייתה שותפה לכתיבת ביוגרפיה מ-1932, Every Inch a King, על בן דודה אלפונסו השלושה עשר, מלך ספרד. היא הייתה גם אמנית ועמדה בראש השלוחה הבווארית של הצלב האדום הגרמני במשך 40 שנה. 

היא מעולם לא נישאה ומתה במינכן ב-29 בינואר 1987 ללא ילדים.

== אילן יוחסין ==

== קישורים חיצוניים ==

* 

קטגוריה:נסיכות גרמניות
קטגוריה:בית ויטלסבאך
קטגוריה:ילידות 1891
קטגוריה:נפטרות ב-1987
שגרירות צ'כיה בישראל

סניף שגרירות צ'כיה בירושלים היא נציגות דיפלומטית של צ'כיה בישראל. השגרירות ממקומת בתל אביב-יפו.

ב-2021 פתחה צ'כיה סניף של השגרירות בירושלים, מתוך כוונה להעביר את השגרירות לירושלים.
שגרירות צ'כיה בתל אביב
==רקע היסטורי==
בתקופת המנדט הבריטי הייתה לצ'כוסלובקיה קונסוליה וקונסול כללי שישב בירושלים.

== היסטוריה ==
צ'כוסלובקיה הכירה רשמית במדינת ישראל ב-18 במאי 1948. מונה ד"ר גרינוולד, יהודי צ'כי כקונסול בתל אביב. במקביל המשיך בתפקידו הקונסול הכללי שישב בירושלים עוד מתקופת המנדט הבריטי.

בינואר 1950 העלתה צ'כוסלובקיה את דרג הנציגות שלה בתל אביב מקונסליה לצירות. הציר שמונה, ד"ד אדוארד גולדשטיקר, הגיש את כתב האמנתו לנשיא חיים ויצמן ב-18 בינואר 1950. אדוארד גולדשטיקר היה יהודי, חבר השומר הצעיר, ב-1939 ברח לאנגליה, חבר לממשלה הצ'כית הגולה בלונדון, ושימש נציגה בפריז. ביוני 1950 נחנך מבנה הקבע של צירות (אחר כך שגרירות) צ'כוסלובקיה בשכונת קריית מאיר בתל אביב.

בעקבות משפטי פראג בנובמבר 1952 נקרא השגריר אדוארד גולדשטיקר לשוב לפראג ולא מונה לו מחליף.

ביולי 1956, חודשו היחסים הדיפלומטיים המלאים בין שתי המדינות, וצ'כוסלובקיה מינתה שוב ציר בתל אביב.

בעקבות מלחמת ששת הימים ניתקה צ'כוסלובקיה, יחד עם שאר מדינות הגוש הסובייטי את יחסיה עם ישראל והשגרירות נסגרה.

ב-1990 חודשו היחסים הדיפלומטיים בין המדינות, והשגרירות נפתחה מחדש<ref></ref>.

ב-24 במאי 2017, יום השנה ה-50 לציון איחוד ירושלים תחת ריבונות ישראלית, הכיר הפרלמנט הצ'כי באופן רשמי בירושלים כבירת ישראל. במקביל, צ'כיה מכירה בעצמאות של מדינה פלסטינית.

בעקבות הכרזת נשיא ארצות הברית דונלד טראמפ ב-6 בדצמבר 2017, כי ארצו מכירה בירושלים כעיר הבירה של ישראל, הודיעה גם ממשלת צ'כיה כי היא מכירה בירושלים המערבית כבירת ישראל, וכי תלך אף היא בדרכה של ארצות הברית ותעביר את השגרירות לירושלים. מאוחר יותר הודיע נשיא צ'כיה, מילוש זמאן כי תחילה תועבר לירושלים הקונסוליה הצ'כית, ולאחר מכן השגרירות עצמה.

ב-11 במרץ 2021, נפתחה שלוחת השגרירות הצ'כית ברחוב וושינגטון שבירושלים (בסמוך למלון המלך דוד, שם נוהגים נציגים של מדינות זרות להתארח בעת ביקורם בישראל). שלוחת השגרירות נחנכה במעמד ראש ממשלת צ'כיה, אנדריי באביש, שר החוץ גבי אשכנזי, השר לביטחון הפנים, אמיר אוחנה ואף שגרירי שתי המדינות, דניאל מירון ומרטין סטרופינצקי. בתגובה לפתיחת השלוחה הן הרשות הפלסטינית והן הליגה הערבית גינו את פתיחתה וטענו כי "מדובר בהפרה של החוק הבינלאומי".

== קישורים חיצוניים ==

* 

== הערות שוליים ==

קטגוריה:יחסי ישראל–צ'כיה
צ'כיה
פיגוע הירי באטלנטה (2021)

ב-16 במרץ 2021 התחוללה סדרת ירי המוני בשלושה מכוני עיסוי באטלנטה רבתי, שבמדינת ג'ורג'יה בארצות הברית. שמונה בני אדם נרצחו, שש מהם נשים ממוצא אסייתי, ואדם אחד נפצע. חשוד, רוברט ארון לונג בן ה-21, נעצר מאוחר יותר היום. אף על פי שטרם פורסם באורח רשמי המניע לפיגוע הירי, קמה בארצות הברית התייחסות לפיגוע כפשע שנאה בהסתמך על מוצאם האתני של הקרבנות, תוך הקבלה לסטיגמות כלפי מכוני העיסוי כ"עבודה של מהגרים" ועבודות מין". לונג, שהיה דתי אדוק וטופל בעבר במרפאה לגמילה מהתמכרות למין, גרס כי הירי לא נבע ממניע גזעני אלא קשור להתמכרותו.

== אירועים ==
=== הירי ===
רשויות אכיפת החוק הגיבו לדיווחים שנתקבלו בסביבות השעה 17:00 אחר הצהריים (לפי שעון EDT) על אודות ירי ב"עיסוי האסייתי של יאנג", מכון עיסוי בסמוך לעיר אקוורת' . שם הכוחות המשטרה מצאו שני אנשים שנורו ונפצעו באופן אנוש ושלושה אחרים נפצעו. שניים מהפצועים מתו מאוחר יותר בבית חולים. בשעה 17:47 הגיבה המשטרה לדיווחים על שוד ב"ספא הזהב" ברחוב פיימונטה שבצפון-מזרח אטלנטה, כ-48 ק"מ מאזור הירי הראשון. שם נמצאו שלוש גופות נשים שנרצחו בירי. זמן קצר לאחר מכן גילו השוטרים אישה נוספת שנורתה ונהרגה בספא "ארומתרפיה", הממוקם מעבר לרחוב. על פי העיתון "The Chosun Ilbo" המופץ בקוריאה הדרומית, עד ראייה עלום-שם של הירי ב"ספר הזהב" סיפר לתקשורת הקוריאנית המקומית כי היורה אמר שהוא יהרוג "את כל האסייתים". לפי נתוני משטרת אטלנטה (APD), הם הבחינו בדמיון בין הירי ברחוב פיימונטה לזה בעיר אקוורת', ולאחר מכן שיגרו שוטרים לסייר בבתי עסק דומים באזור. ה-FBI נקרא לסייע בחקירת הפיגוע.

=== מעצר ===
לאחר הירי הראשון, משטרת מחוז צ'רוקי פרסמה צילומי טלוויזיה במעגל סגור ובעקבותיהם פנו אליהם בני זוג שזיהו את החשוד כבנם, רוברט ארון לונג. בזמן שהוריו קיימו ריאיון עיתונאי, משטרת אטלנטה הוזעקה לטפל בירי השני והשלישי בעיר. הוריו הודיעו לשוטרים כי מכוניתו של לונג מסוג יונדאי טוסון מצוידת במכשיר מעקב. באמצעות צילומי מעקב של מכוניתו זו בשתי זירות הפשע נוסף על מכשיר המעקב שהותקן במכונית, הצליחו השוטרים להתחקות על עקבותיו של לונג.

בסביבות השעה 20:30, כשלוש וחצי שעות לאחר הירי הראשון, זוהה לונג על ידי המשטרה במחוז קריספ כ-240 ק"מ דרומית לאטלנטה. שוטרי משטרת התנועה של מדינת ג'ורג'יה עקבו אחריו דרומה בכביש הבין-מדינתי 75 (Interstate 75) עד למיקום דרומית לעיר קורדיל , שם התנהל מרדף קצר בתומו נעצר לונג בידי כוחות המשטרה. לונג נעצר תחילה בקשר לירי באקוורת', אך מאוחר יותר המשטרה זיהתה אותו כחשוד גם בירי ברחוב פיימונטה. על פי המשטרה, ברכבו נמצא אקדח חצי אוטומטי עם קליעי 9x19 מ"מ פרבלום. עוד נחשף כי לונג רכש אקדח שעות אחדות טרם הירי, בחנות "Big Woods Goods" לכלי ירייה בעיר הולי ספרינגס שבמחוז צ'רוקי.

==קישורים חיצוניים==

== הערות שוליים ==

קטגוריה:פשעי שנאה בארצות הברית
קטגוריה:2021 בארצות הברית
קטגוריה:פעולות טרור ב-2021
קטגוריה:ג'ורג'יה: היסטוריה
קטגוריה:ארצות הברית: פיגועי ירי
קטגוריה:ירי המוני בארצות הברית
אשפיקס

אשפיקס (בצרפתית: Panoramix) הוא דמות מרכזית בסדרת הקומיקס הצרפתית אסטריקס. אשפיקס משמש ככהן-העץ של הכפר, ומפורסם בשיקוי הפלא שהוא רוקח - שיקוי המעניק כוח על-אנושי, אשר דרך הכנתו ידועה אך ורק לו. אשפיקס מופיע כדמות מרכזית כבר בספר הראשון בסדרה, וממשיך להופיע בכל שאר הספרים.

== מאפיינים ==
=== תיאור חיצוני ===
אשפיקס הוא אדם זקן, רזה וגבוה, קירח ובעל זקן ארוך מאוד ולבן. הוא לובש חלוק לבן עם חגורה ירוקה דקה, גלימה אדומה ונעלי עור כחולות. הוא נושא עמו כמעט תמיד את מגל הזהב שלו, שבו הוא משתמש כדי לאסוף צמחים לרקיחת שיקויים שונים, וכאשר הוא יוצא מאזור הכפר הוא לוקח תיק קטן שמכיל עשבים שונים.

=== מיומנויות ויכולות ===
אשפיקס נודע ברחבי גאליה ככהן-עץ מוכשר ביותר, בעיקר בזכות שיקוי הפלא שהוא רוקח - שיקוי מסתורי שמעניק לשותה ממנו כוח על-אנושי ומהירות מוגברת למשך זמן קצר. סוד השיקוי עבר במשך דורות מכהן-עץ לכהן-עץ, וכעת אשפיקס הוא האדם היחיד שיודע את אופן ההכנה של השיקוי ומרכיביו. אשפיקס רוקח שיקויים נוספים, כגון סם נגד רעל<ref>בספר אסטריקס וקלאופטרה</ref> או שיקוי שגורם לשיער לצמוח במהירות רבה.<ref>בספר אסטריקס הגאלי</ref>

=== אופי ===
אשפיקס הוא אדם חכם מאוד, ישר, הגון, מוסרי ונאמן, בעל ניסיון עשיר וחכמת חיים. הוא משמש בכפר כ"מבוגר אחראי", אדם שזוכה לכבוד והערכה מצד כל בני הכפר, מיישב סכסוכים ביניהם ומייעץ להם בעת הצורך.<ref name=":0"></ref>

לעומת סגנונו הכוחני של יוליוס קיסר, אשפיקס נוהג בהומניזם ובמוסריות רבה.<ref name=":0" /> הוא לא מהסס לרפא רומאי חולה,<ref>בספר Astérix chez les Helvètes</ref> נמנע משימוש בשיקוי הפלא בתחרויות האולימפיות,<ref>בספר אסטריקס באולימפיאדה</ref> משחרר עבדים מהשבי הרומאי<ref>בספר אסטריקס באחוזת האלים</ref><ref>בספר ילדותו השנייה של אובליקס</ref> ובאופן כללי נמנע מלפגוע ברומאים כשלא נשקף מצדם איום. הוא לעולם אינו משתתף בקרבות עם רומאים או בין הגאלים.

== ביקורת וניתוח ==
מחקר גרמני העלה השערה שצבע בגדיו של אשפיקס - אדום, לבן וכחול - הם רמז לצבעי הדגל של צרפת, ומכיוון שסדר הצבעים הפוך מזה שבדגל, הדבר מרמז על שאיפה למהפכנות.<ref></ref>

הקומיקסאי שי צ'רקה טען שדמותו של אשפיקס מזכירה רב יותר מאשר דרואיד, משום שהדרואידים לא נהגו להתיישב במקום קבוע אלא לנדוד בין מקומות יישוב, וכן מראהו של אשפיקס מזכיר דמות רבנית. הוא תלה זאת במוצאו היהודי של רנה גוסיני.<ref></ref>

==קישורים חיצוניים==

== הערות שוליים ==

קטגוריה:דמויות מתוך קומיקס
קטגוריה:אסטריקס
אדם דמוס

אדם דמוס (באנגלית: Adam Demos; נולד ב-24 במאי 1986) הוא שחקן קולנוע וטלוויזיה אוסטרלי.<ref></ref><ref></ref> הוא ידוע בעיקר בזכות תפקידיו כג'ייק טיילור בסרט "אהבה היא השטח שלה" בהפקת נטפליקס, אוגוסט ווקר בסדרת הטלוויזיה האמריקאית "Unreal" ,נייט בולדווין בסדרת הטלוויזיה האוסטרלית "ג'נט קינג" ובראד סיימון בסדרת הטלוויזיה של נטפליקס sex/life..<ref></ref><ref></ref>

== ראשית חייו ==
דמוס נולד בוולונגונג, ניו סאות' ויילס, אוסטרליה.<ref name="About"></ref> הוא סיים את בית הספר התיכון בשנת 2003. בעוד שהוא התעניין במשחק בגיל צעיר, עבד תחילה כפועל בנייה עד שנרשם לשיעור משחק בבית הספר לקולנוע ולטלוויזיה "Screenwise" , כשהיה בן 23.<ref></ref><ref name=":0"></ref> בראיון הוא אמר כי אמו - שגידלה אותו לבד - היא זו שחיפשה את בית הספר לדרמה בסידני.<ref name=":1"></ref>

== קריירה ==
בעבר שיחק בתפקידים קטנים באוסטרליה לפני שהצטרף לעונה השלישית של הסדרה "Unreal", שהייתה לתפקיד הפריצה שלו. 

בשנת 2019 הוא כיכב לצד כריסטינה מילאן בסרט "אהבה היא השטח שלה" בהפקת נטפליקס.

בשנת 2021 שיחק בתפקיד ראשי בסדרת הטלוויזיה "Sex/Life" בהפקת שירות ההזרמה נטפליקס. ב-19 במאי 2022 הוקרן לראשונה בנטפליקס, הסרט "לגימה של אהבה", בו הוא משחק בתפקיד ראשי.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|Cooped Up
|רוס
|
|-
|2019
|אהבה היא השטח שלה
|ג'ייק טיילור
|
|-
|2022
|לגימה של אהבה
|מקס ווהן
|
|-
|TBA
|Queen of the Ring
|גורג'ס ג'ורג' <small>(אנ')</small>
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
| rowspan="2" | 2009
| קרוב רחוק
| ג'סטין
| פרק: "#1.4914”
|-
| Rescue: Special Ops
| גיליגן
| 2 פרקים
|-
|2010
|Underbelly
|נער בבית ספר
|פרק: "Into the Mystic"
|-
| 2013
| מנצחים ומפסידים
| ג'ק בייל
| פרק: “How to Hide a Scar”
|-
| 2017
| ג'נט קינג
| נייט בולדווין
| תפקיד חוזר (עונה 3); 7 פרקים
|-
| 2018
| Unreal
| אוגוסט ווקר
| תפקיד ראשי (עונות 3–4); 18 פרקים
|-
| 2021
| Sex/Life
| בראד סיימון
| תפקיד ראשי; 8 פרקים
|-
|}

==קישורים חיצוניים==
* 

* 
* 

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1986
פרנסיסקו אראמבורו

פרנסיסקו אראמבורו (בפורטוגזית: Francisco Aramburu; 7 בינואר 1922 – 1 באוקטובר 1997) שהיה ידוע בכינויו "צ'יקו" (קיצור של השם פרנסיסקו), היה כדורגלן ברזילאי ששיחק בעמדת החלוץ.

==ביוגרפיה==
צ'יקו החל את הקריירה בשנת 1939 כשהוא בן 17 במועדון פרו קאריל שמעיר הולדתו. שנה לאחר מכן ועבר לבירת המדינה פורטו אלגרה שם ניתנה לו האפשרות להציג את כישוריו במדי גרמיו. גם איתה נשאר צ'יקו לשנה אחת בלבד ובשנת 1942 עקב אחר ההצעה של המועדון ואסקו דה גאמה. המאמן האורוגוואי אונדינו ויירה, שלפני כן זכה באליפויות עם נסיונל האורוגוואית וריבר פלייט הארגנטינאית, הצטרף באותו הזמן לאמן את ואסקו.

תחת המאמן החדש זכו ואסקו באליפות ריו דה ז'ניירו השישית בהיסטוריה שלה ב-1945, אחת שהגיעה כשהם בלתי מנוצחים. עם הקבוצה שכונתה אז "Victory Express" (ניצחון אקספרס) צ'יקו זכה ב-5 תוארי אליפות המדינה והיה חלק מההתקפה החזקה שלה שכללה את השחקנים אדמיר וז'איר דה רוסה פינטו. צ'יקו אז כבר היה ידוע כאתלט, מהיר, בעל דריבל בשתי הרגליים ועם בעיטות חדות.

====נבחרת ברזיל====
צ'יקו ערך את הופעת הבכורה שלו במדי נבחרת ברזיל בדצמבר 1945 נגד ארגנטינה בסאו פאולו, במסגרת סדרת משחקי גביע רוקה. באותו משחק הפסידו להם 4–3 אך כמה ימים לאחר מכן הביסו אותם 2–6 באצטדיון סאו ז'נואריו, כשצ'יקו אחד הכובשים. ברזיל זכתה בתואר עם ניצחון 1–3 באותו אצטדיון.

במונדיאל 1950 צ'יקו שיחק בארבעה משחקים וגם כבש את אותה כמות של שערים. באסון ה"מרקנאסו" בו ברזיל הפסידה 2–1 לאורוגוואי, הפסד שמנע ממנה זכייה ראשונה במונדיאל, גם כן שותף. צ'יקו זכה בסיום הטורניר בנעל הארד לצד השחקנים אלסידס גיג'ה, טלמו סארה ואסטניסלאו באזורה.

==תארים==
;ואסקו דה גאמה
*אליפות ריו דה ז'ניירו (5): 1945, 1947, 1949, 1950, 1952
*אליפות דרום אמריקה לאלופות: 1948
;נבחרת ברזיל
*סגנית גביע העולם: 1950
*סגנית קופה אמריקה: 1946
*גביע רוקה: 1945
;אישיים
*נעל הארד בגביע העולם: 1950
*IFFHS השחקן הברזילאי של המאה ה-20 (מקום 15)
*IFFHS השחקן הדרום אמריקאי של המאה ה-20 (מקום 19)
*היכל התהילה הברזילאי בכדורגל

==קישורים חיצוניים==

קטגוריה:כדורגלנים ברזילאים
קטגוריה:כדורגלני נבחרת ברזיל
קטגוריה:כדורגלני מונדיאל 1950
קטגוריה:כדורגלני גרמיו
קטגוריה:כדורגלני ואסקו דה גאמה
קטגוריה:כדורגלני פלמנגו
קטגוריה:ברזילאים שנולדו ב-1922
קטגוריה:נפטרים ב-1997
הפצצת חיל האוויר האיטלקי על בחריין

הפצצת חיל האוויר האיטלקי על בחריין (באיטלקית: Bombardamento di Manama) במהלך מלחמת העולם השנייה הייתה חלק מהניסיון האיטלקי להפציץ מטרות בריטיות אפשריות ברחבי המזרח התיכון. המשימה, שהסבה נזק קל בלבד לבריטים, אילצה אותם לחלק את המשאבים המוגבלים במזרח התיכון לחזית שהיה נדמה שהייתה מוגנת עד ההפצצה.

== רקע ==
ב-10 ביוני 1940 הכריזה איטליה הפשיסטית מלחמה על בעלות הברית ופלשה לצרפת עד שנחתמה שביתת נשק ב-25 ביוני, שלושה ימים אחרי שביתת הנשק עם גרמניה. שביתת הנשק הזו הותירה את בריטניה ואת חבר העמים לבד נגד איטליה במזרח התיכון.

בקיץ 1940, קיבל רודן איטליה בניטו מוסוליני תוכנית להריסת שדות נפט בבחריין במטרה לשבש את אספקת הנפט לצי הבריטי. את התוכנית הציע פאולו מוקי, טייס ניסוי וקפטן בחיל האוויר האיטלקי.

בחודשים יוני ויולי של 1940 הפציצו מטוסי חיל האוויר האיטלקי יעדים בגיברלטר, סואץ, פורט סודאן ובחריין וכן פיזרו חומרי תעמולה למען איטליה. ההפצצות האלו התאפיינו בשימוש יצירתי במשאבים מוגבלים כדי לענות על המטרות שהוצבו.

== ההכנות להפצצה ==
אטור מוטי שהוביל את ההתקפה
באוקטובר 1940 הוחלט להעביר חמישה מפציצי סבויה-מרקטי SM.82 בפיקודו של אטור מוטי לרודוס. בפיקוד העליון האיטלקי תוכנן להפציץ יעדים בבחריין בדגש על מנאמה כשהרעיון היה להעביר מסר בנוגע ליכולות האוויריות של איטליה.

בטרם יצאו לדרך, ישבו אטור מוטי ועמיתיו במשך ארבעה ימים וגיבשו את נתיב הטיסה, כשהתוכנית הייתה שארבעה מטוסים יטוסו אחרי ההפצצה לאריתריאה שנשלטה על ידי האיטלקים. מטוס חמישי תוכנן לשמש כגיבוי וטס גם כן לאריתריאה במקרה שבו אחד המטוסים היה נאלץ לבצע נחיתת חירום בדרך.

== המתקפה ==
לאחר ההמראה עברו המטוסים בשמי קפריסין, לבנון, סוריה, ירדן, עיראק וערב הסעודית. במשך כל הזמן שמרו המטוסים על דממת אלחוט כדי להימנע מחשיפה. בשעה 2:20 לפנות בוקר ב-19 באוקטובר איבד אחד המטוסים קשר עין עם המטוס המוביל של מוטי והטיל את הפצצות שלו במיקום שונה מהמתוכנן, כשיתר המטוסים ממשיכים לטוס לכיוון מנאמה.

מיד אחרי שהטייסים חזו בפצצות פוגעות במטרות, הם החלו לטוס לכיוון דהראן והפציצו גם אותה בשעה שהם בדרך לאריתריאה ובשעה 8:40 בבוקר נחתו ביעד.

משך זמן הטיסה היה 15.5 שעות והם עברו בדרכם 4,200 קילומטרים. מספר ימים אחר כך המריאו המטוסים והגיעו בחזרה לרומא.

== תוצאות המתקפה ==
ההתקפה לא הצליחה לגרום לנזק משמעותי מלבד פגיעות קלות לבתי הזיקוק של בחריין ולדהראן, אך אילצה את הבריטים לחלק את המשאבים במזרח התיכון ולהפוך גם את בחריין שנחשבה עד אז לבלתי פגיעה למוגנת. חיל האוויר הבריטי העביר אחרי ההתקפה טייסת, כמה גדודים וסוללות נגד מטוסים לאזור בתי הזיקוק.

== ראו גם ==
* הפצצת חיל האוויר האיטלקי על תל אביב
* הפצצות חיל האוויר האיטלקי על חיפה

== קישורים חיצוניים ==
* 

== הערות שוליים ==

קטגוריה:ההפצצות האסטרטגיות במלחמת העולם השנייה
קטגוריה:קרבות איטליה במלחמת העולם השנייה
קטגוריה:הממלכה המאוחדת במלחמת העולם השנייה
קטגוריה:מלחמת העולם השנייה: 1940
קטגוריה:בחריין: היסטוריה
המועצה הישראלית למניעת עישון

המועצה הישראלית למניעת עישון הוא ארגון שנוסד באמצע שנות ה-90 של המאה ה-20.

== היסטוריה ==
הארגון נוסד לפי רעיון של פנינה הרצוג, מבכירי משרד הבריאות שעמדה בראש המחלקה ליחסים בין לאומיים שלו, סגנית יו"ר ארגון הבריאות העולמי של האומות המאוחדות - האו"ם, נציגת ישראל בסניף האירופי של ארגון הבריאות העולמי, וסגנית למנכ"ל משרד הבריאות. היא גם הייתה יו"ר הראשונה של המועצה.

המועצה מרכזת, לשם מניעת העישון, גופים ויחידים, הפעילים לשם מניעת העישון, וכאלה שבתוקף תפקידם אמורים לטפל בנושא מניעת העישון. המועצה איננה גוף מאוגד, אלא היא פתוחה לחברות ולדיונים מצד כל מי שאין לו אינטרס בקידום מוצרי טבק ועישון. המועצה מקיימת דיוני עומק בנושאים הקשורים למניעת עישון באופן תדיר.

תחילה נקראה בשם "הפורום למניעת עישון". במשך שנים שימש ד"ר טוביה לרר כיו"ר המועצה. מתחילת העשור הראשון של המאה ה-21 יו"ר המועצה הוא עמוס האוזנר.

== קישורים חיצוניים ==
* 

* 

== הערות שוליים ==

קטגוריה:עישון בישראל
באולם מלך ההר

"בארמון מלך ההרים" מבוצע על ידי [[התזמורת הסימפונית הלאומית של צ'כיה]]
"בְּאוּלָם מֶלֶךְ הָהָר" (באנגלית: In the Hall of the Mountain King, בנורווגית: I Dovregubbens hall) הוא קטע מוזיקה קלאסית שהלחין אדוורד גריג בשנת 1875 כמוזיקה לסצנה השישית של המערכה שנייה במחזה "פר גינט" של המחזאי הנורווגי הנריק איבסן. המוזיקה המיוחדת והקלה לזיהוי סייעה לקטע המוזיקלי להשיג מעמד מיוחד בתרבות הפופולרית, והוא זכה לעיבוד על ידי אמנים רבים.

== הגדרות ==
חלק מהתווים של היצירה
היצירה מנוגנת כשהדמות הראשית, פר גינט, נמצאת בפנטזיה חלומית ונכנסת לאולם 'דֹבְרֵגוּבֵּנְס' (מלך הטרולים ההרריים). ההקדמה של הסצנה נמשכת: "יש קהל רב של טרולים, גמדים וגובלים. דברגובן יושב על כס המלכות שלו, עם כתר ושרביט, מוקף בילדיו וקרוביו. פר גינט עומד לפניו, יש סערה אדירה באולם". שורות אלה הן השורות הראשונות בסצנה.

== מוזיקה ==
הסולם הראשי של היצירה הוא סי מינור. הנושא מתחיל לאט ובשקט, ברגיסטרים הנמוכים של כלי התזמורת – הצ'לו, הקונטרבס והבסון. לאחר שהתבסס, הנושא המרכזי מתפתח בעזרת כמה צלילים עולים, ואז מועתק מעלה בקווינטה זכה (טרנספוזיציה לסולם הדומיננטה, פה דיאז מז'ור, אך עם דרגה שישית מונמכת) ומנוגן בכלים נוספים. שתי קבוצות הכלים מקפצות בין אוקטבות שונות עד שלבסוף מתכנסות לאותו גובה צליל. המפעם מאיץ בהדרגה לפרסטיסימו (מהיר ביותר), והיצירה נעשית רועשת ותזזיתית.

== מילות השיר (בתרגום לעברית) ==
טקסט היצירה מושם בפיהם של דמויות שונות, המאיימות להעניש את פר גינט בעונשים שונים ומשונים:
:"הִרְגוּ אוֹתוֹ!
:בְּנוֹ שֶׁל הַגֶּבֶר הַנּוֹצְרִי פִּתָּה אֶת הַמְּשָׁרֶתֶת הַיָּפָה בְּיוֹתֵר שֶׁל מֶלֶךְ הֶהָרִים!
:הִרְגוּ אוֹתוֹ! הִרְגוּ אוֹתוֹ!"
:"שֶׁמָּא אֶשְׁבֹּר לוֹ אֶת הָאֶצְבָּעוֹת?"
:"שֶׁמָּא אֶמְשֹׁךְ אוֹתוֹ בַּשֵּׂעָר?"
:"הוֹ, הֵי, תֵּן לִי לִנְשֹׁךְ אוֹתוֹ בַּיָּרֵךְ!"
:"כְּדַאי לְבַשְּׁלוֹ לְמָרָק אוֹ לְצִיר?"
:"כְּדַאי לִצְלוֹתוֹ עַל הַמְּדוּרָה אוֹ לְהַשְׁחִימוֹ בְּמַחֲבַת?"
:"מֵי קֶרַח לַדָּם שֶׁלְּךָ!"

קטגוריה:יצירות במוזיקה קלאסית
קטגוריה:אדוורד גריג
המרכז הרפואי פלינדרס

המרכז הרפואי פלינדרס (באנגלית: Flinders Medical Centre, בקיצור: FMC) הוא מרכז רפואי גדול הממוקם באדלייד, אוסטרליה הדרומית. המרכז משמש כבית חולים וכבית ספר לרפואה. הוא מהווה חלק מרשת הבריאות המקומית הדרומית של אדלייד (Southern Adelaide Local Health Network - SALHN), הכוללת גם את בית החולים נוארלונגה, שירותי הסמים והאלכוהול בדרום אוסטרליה, ומגוון שירותי בריאות קהילתיים.

== פיתוח מחדש מאז 2002 ==
בין השנים 2002–2013, עבר המרכז הרפואי פלינדרס תהליך פיתוח מקיף בהשקעה של יותר מ-193 מיליון דולר אוסטרלי מטעם ממשלת אוסטרליה הדרומית. מטרת ההשקעה הייתה להפוך את המרכז הרפואי פלינדרס לבית החולים הגדול ביותר בפרברי הדרום של אדלייד.

תהליך הפיתוח כלל הקמת אגף דרומי חדש עם יחידות יולדות וגינקולוגיה, בנייה מחדש של חדר המיון, והרחבת היחידה לטיפול נמרץ. בנוסף, נבנו יחידה חדשה לרפואה דחופה, יחידת טיפולי לב, והותקנו מתקני הדמיה מתקדמים. אזור חדרי הניתוח הורחב, מחלקת האשפוז לילדים שופצה, ונבנה חניון מקורה. במקביל, בוצעו שדרוגים משמעותיים בתשתיות ההנדסיות של האתר.

בפברואר 2003, הוקם מבנה חדש לבריאות הנפש במרכז הרפואי, שנקרא על שם מרגרט טובין, לשעבר מנהלת בריאות הנפש שנרצחה במשרדהּ באוקטובר 2002.

=== פיתוח עכשווי ועתידי ===
לאחר השלמת השלב הראשון של הפיתוח, התחייבה ממשלת אוסטרליה הדרומית להשקעה נוספת של 185.5 מיליון דולר אוסטרלי לשיפור ושדרוג המתקנים ב-FMC. במסגרת זו, נבנה מרכז שיקום חדש הכולל מיטות שיקום, מכוני כושר ובריכת הידרותרפיה. כמו כן, הוקם שירות אורתוגריאטרי ייעודי ומרכז חדש לשירותי בריאות הנפש של קשישים. בניית המתקנים החדשים הסתיימה במחצית השנייה של 2017.

ב-19 ביוני 2017, הכריזה ממשלת ווטריל על תוכניות להמשך פיתוח המרכז הרפואי. התוכניות כוללות הקמת שני חדרי ניתוח נוספים, הרחבת מחלקת החירום בכ-12 תאי חירום נוספים, והקמת חדר החייאה ייעודי לילדים. צעדים אלה נועדו להגדיל את קיבולת בית החולים ולשפר את איכות הטיפול הרפואי הניתן בו.

== מחלקת הטראומה ==
מחלקת הרפואה הדחופה של המרכז הרפואי פלינדרס פועלת 24/7, והיא אחת העמוסות ביותר באוסטרליה הדרומית עם כ-85,000 עד 90,000 ביקורים בשנה. המחלקה מוכרת על ידי המכללה האוסטרלאית לרפואת דחופה. כחלק ממעמדו של FMC כמרכז רפואי אקדמי, הצוות כולל גם סטודנטים לרפואה ולסיעוד.

== קישורים חיצוניים ==
* 

== הערות שוליים ==

קטגוריה:בתי חולים
קטגוריה:אוסטרליה הדרומית: בתי חולים
קטגוריה:אוסטרליה הדרומית: בריאות ורפואה
גשר הידידות ג'יורג'יו-רוסה

גשר הידידות ג'יורג'יו-רוסה (ברומנית: Podul Prieteniei Giurgiu-Ruse, בבולגרית: Мост на дружбата) הוא גשר פלדה מעל נהר הדנובה, החוצה את הגבול שבין מרומניה ובין בולגריה ומחבר את העיר הרומנית ג'יורג'יו עם העיר הבולגרית רוסה ומאפשר מעליו תנועת רכבות וכלי רכב.

עם הופעת מסילות הברזל באזור הורגש הצורך בגשר מעל הדנובה, שיחבר את מסילות הברזל של בולגריה עם מסילות הברזל של רומניה ומשם למרכז ומערב אירופה. בשנים 1866 - 1869 הנושא הוצע על ידי האנגלי ג'ון טרוור ברקלי (John Trevor Barkley), אך בגלל חוסר היציבות הפוליטית לא מומש. שנתיים מאוחר יותר, ב-1871, לאחר בניית מסילת הרכבת בין קונסטנטינופול לבין אדריאנופול, הנושא הועלה מחדש בעיקר משום אינטרסים אנגליים, אך שוב לא מומש, הפעם בגלל מלחמת צרפת-גרמניה והיחסים המתוחים בין האימפריה העות'מאנית ובין האימפריה הרוסית.

ב-1898 חתם הפרלמנט הרומני על הסכם לבניית גשר לרכבת מעל הדנובה, אך גם הסכם זה לא מומש, הפעם בגלל המשבר הפיננסי של 1900. הפיתוח הכלכלי המואץ של בולגריה בתחילת המאה ה-20 חיפש מסילות יצוא למרכז וצפון אירופה, אך משברים פוליטיים וכלכליים דוגמת מלחמת החזיר מנעו את בניית הגשר. בהמשך פרצו מלחמות, מלחמת הבלקן הראשונה, מלחמת הבלקן השנייה ומלחמת העולם הראשונה.

ב-10 באוקטובר 1942, בעיצומה של מלחמת העולם השנייה, רומניה ובולגריה, שתי בנות ברית של גרמניה הנאצית, בהמרצת הגרמנים, חתמו על הסכם להקמת גשר על הדנובה, שייבנה על ידי חברת פרידריך קרופ AG הגרמנית. אחרי הפיכת 23 באוגוסט 1944 ברומניה ושינוי הבריתות נזנח הפרויקט.

ב-30 ביוני 1951 חתמו רומניה ובולגריה על הסכם לבניית הגשר. הגשר נבנה בהנהגת ברית המועצות ובסיוען של צ'כוסלובקיה, פולין והונגריה, שסיפקו לוחות ברזל, מסילות ברזל, בטון מזוין, מכשור חשמלי ועוד. הגשר הוקם במרחק קילומטר אחד מג'יורג'יו ו-4 קילומטרים מרוסה, ובמרחק 489 קילומטרים מהשפך לים השחור. בניית הגשר נמשכה יותר משנתיים, והשימוש בו החל ב-20 ביוני 1954.

בעת חנוכתו היה זה הגשר המשולב, לרכבת ולכלי רכב, הגדול ביותר באירופה.

מראה הגשר ממעלה הנהר

== קישורים חיצוניים ==

* [https://www.h-metal.ro/blog/podul-prieteniei-giurgiu-ruse/ Podul Prieteniei Giurgiu Ruse] 
* [https://www.taxapod.com/taxa-pod-giurgiu-ruse-podul-prieteniei-dn5-e85-e70/ תעריפי המעבר בגשר] 

==הערות שוליים==

קטגוריה:ערכים שבהם תבנית בריטניקה אינה מתאימה
ידידות
ידידות
ידידות
קטגוריה:גבול בולגריה–רומניה
ידידות ג'יורג'יו-רוסה
סקודה קארוק

סקודה קארוק (באנגלית: Skoda Karoq) היא קרוסאובר, המבוססת על הסקודה קודיאק המיוצרת על ידי סקודה משנת 2017. הקארוק הוצגה בשנת 2017 והגיעה לישראל בשנת 2018.

שמו של הדגם נגזר מהלחם בסיסים בשפה האלאוטית המדוברת בקודיאק, המייצג מכונית וחץ, הקשורים לסמליל של חברת סקודה.

== מפרט טכני ==
הקארוק כוללת מנוע טורבו בנזין בנפח 1.5 ליטרים המספק כ-150 כוחות סוס ב-5,000 סיבובים לדקה. עם תיבת הילוכים אוטומטית רובוטית כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 8.6 שניות ומגיעה למהירות מרבית של 203 קילומטרים לשעה.

== גרסאות ==
מלבד הגרסה הבסיסית יצרה החברה במהלך השנים שתי גרסאות נוספות. הראשונה, סקודה קארוק סקאוט, הכוללת מנוע טורבו בנזין בנפח 1.5 ליטרים המספק כ-150 כוחות סוס. הסקאוט הוצגה בשנת 2018. השנייה, סקודה קארוק ספורטליין, היא גרסת הספורט לגרסה הבסיסית הכוללת מנוע טורבו בנזין בנפח 2.0 ליטרים המספק כ-190 כוחות סוס. הספורטליין הוצגה בשנת 2018.

== מתיחת פנים שנת 2021 ==
ב-30 בנובמבר 2021 חשפה סקודה את מתיחת הפנים לקארוק<ref></ref>. מתיחת הפנים העניקה לדגם מראה עדכני יותר שהושג באמצעות החלפת הפנסים הראשיים המלבניים בפנסים בעיצוב מפלסי, אותם ניתן לקבל כאופציה עם תאורת LED Matrix אדפטיבית, פגוש קדמי שזכה לעיצוב חדש עם גריל קדמי בולט התחום במסגרת עבה יותר, עיצוב מעודכן לפנסי הערפל ולכונס האוויר בתחתית הפגוש.

בתחום ההנעה החליפה סקודה את מנועי הבנזין והדיזל. היצע מנועי הבנזין הנוכחי כולל מנוע 1.0 ליטר טורבו עם 110 כ"ס ו-20.4 קג"מ. מנוע זה מוצע עם תיבת 6 הילוכים ידנית בלבד, מנוע 1.5 ליטר טורבו עם 150 כ"ס ו-25.5 קג"מ ומנוע 2.0 ליטר טורבו עם 190 כ"ס ו-32.6 קג"מ למנוע זה תיבת 7 הילוכים DSG ומערכת הנעה כפולה 4X4. מנוע ה-2.0 ליטר טורבו זמין רק בחבילת ספורטליין.

היצע מנועי הדיזל כולל מנוע 2.0 ליטר טורבו דיזל בשתי גרסאות הספק: 116 כ"ס ו-30.6 קג"מ (25.5 קג"מ עם תיבת DSG) או 150 כ"ס ו-36.7 קג"מ עם תיבת 7 הילוכים DSG והנעה כפולה (34.6 קג"מ עם תיבת 6 הילוכים ידנית והנעה קדמית בלבד).

== גלריה ==
<gallery widths="220" heights="145">
קובץ:Škoda Karoq Scout at Paris Motor Show 2018, Paris (1Y7A2125).jpg|סקודה קארוק סקאוט
קובץ:Škoda Karoq Sportline, Paris Motor Show 2018, IMG 0728.jpg|סקודה קארוק ספורטליין
</gallery>

== קישורים חיצוניים ==

* 

== הערות שוליים ==

קארוק
קטגוריה:מכוניות ספורט
קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המורכבים בגרמניה
קטגוריה:כלי רכב המיוצרים בצ'כיה
קטגוריה:כלי רכב המורכבים בסלובקיה
קטגוריה:כלי רכב המיוצרים ברוסיה
קטגוריה:כלי רכב המיוצרים בסין
הסי לוינסונס טאפט

הס לוינסונס טאפט (Hessy Levinsons Taft, נולדה כהסי לוינסונס; ב-),<ref></ref> היא יהודייה-גרמנייה, שהוצגה בתור התינוקת האידיאלית בתעמולה הנאצית לאחר שתצלומה זכה בתחרות למציאת "התינוק הארי הכי יפה" בשנת 1935. תמונתה של טאפט הופצה בהרחבה על ידי המפלגה הנאצית במגוון חומרים, כגון מגזינים וגלויות, כדי לקדם את האריות.

== תצלום ==
הוריה של טאפט, יעקב לוינסונס ופאולין לוינסונס (לבית לוין),<ref></ref> לא היו מודעים להחלטת צלם שצילם את בתם להיכנס לתצלום לתחרות עד שנודע להם כי צילום בתם נבחר על ידי שר התעמולה הנאצי יוזף גבלס, בתור התצלום המנצח.

מחשש שהנאצים יגלו שמשפחתם יהודית, הודיעה אמה של טאפט לצלם שהם יהודים. הצלם אמר לאמה, פאולין, שהוא יודע שהם יהודים והכניס במכוון את התצלום של טאפט לתחרות משום שהוא "רצה להפוך את הנאצים למגוחכים". ביולי 2014 טאפט אמרה לעיתון הגרמני Bild כי "אני יכולה לצחוק על זה עכשיו, אבל אם הנאצים היו יודעים מי אני באמת, לא הייתי בחיים".

== חייה הבוגרים ==
בשנת 1938 נעצר יעקב לוינסונס לזמן קצר על ידי האס אס. באותה שנה המשפחה היגרה לצרפת והתיישבה בפריז, ולאחר מכן עברה לקובה ומשם לארצות הברית בשנת 1949.

הסי לוינסונס למדה כימיה בבית הספר התיכון ג'וליה ריצמן בניו יורק, ולמדה כימיה במכללת ברנרד וסיימה את לימודיה בשנת 1955.<ref></ref> כסטודנטית לתואר שני בכימיה באוניברסיטת קולומביה היא פגשה את בעלה, מורה למתמטיקה בשם ארל טאפט. היא ובעלה הצטרפו לפקולטה באוניברסיטת ראטגרס, אך היא עזבה את האקדמיה כדי להקים משפחה, ובהמשך עבדה בשירות הבחינות החינוכיות. לאחר 30 שנה בשירות, היא חזרה לניו יורק כפרופסור לכימיה באוניברסיטת סנט ג'ון בשנת 2000. מחקריה בתקופה מאוחרת יותר של החיים התמקדו בקיימות המים. היא פרשה לגמלאות בשנת 2016.<ref>Author biography from </ref>

== ראו גם ==
* ורנר גולדברג - חייל ממוצא יהודי חלקי ששימש גם הוא את התעמולה הנאצית

==הערות שוליים==

קטגוריה:סגל אוניברסיטת ראטגרס
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:כימאיות יהודיות אמריקאיות
קטגוריה:כימאיות גרמניות
קטגוריה:מדעניות יהודיות אמריקאיות
קטגוריה:מדעניות גרמניות
קטגוריה:דוגמנים ילדים
קטגוריה:התעמולה הנאצית
קטגוריה:מהגרים מגרמניה לארצות הברית
קטגוריה:גרמניות שנולדו ב-1934
קטגוריה:גרמנים שנולדו ב-1934
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
ניסאן דיזל ספייס ראנר JP

ניסאן דיזל ספייס ראנר JP (ביפנית: 日産ディーゼル・スペースランナーJP, באנגלית: Nissan Diesel Space Runner JP) הוא אוטובוס עירוני, אשר יוצר במספר תצורות, מתוצרת יצרנית האוטובוסים UD Trucks Corporation (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 1984–2010 ביפן.

=="ניסאן דיזל ספייס ראנר JP"==
* "ניסאן דיזל ספייס ראנר JP" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה (בחלק מהדגמים רצפה גבוהה עם מדרגות בדלת השנייה).
* דלתות כניסה: 2.
* מנוע דיזל אחורי.
* לאחר אישור סוג וייצור המוני בשנת 1994, נקבעו בנוסף בשנת 1999 מפרט קפיצי אוויר (מתלים אוויר) תקן חדש לאוטובוסים בקומה נמוכה לנתיבים עירוניים.

===דגמים===
* "U-JP211" – יוצר משנת 1994.
* "KC-JP250" – יוצר משנת 1995.
* "KL-JP252" – יוצר משנת 1999.
* "PK-JP360" – יוצר משנת 2004.
* "PDG-JP820" – יוצר משנת 2007.

==גלריה==
<gallery mode="packed" heights="90">
קובץ:NishiTokyoBus B5701 UD-JP-FHI8E.jpg | "ניסאן דיזל ספייס ראנר JP"
קובץ:AkitaChuoKotsu 461.jpg | "ניסאן דיזל ספייס ראנר JP"
קובץ:NishiTokyoBus E5705 rear.JPG | "ניסאן דיזל ספייס ראנר JP"
קובץ:Kumamoto Bus 1056.JPG | "ניסאן דיזל ספייס ראנר JP"
קובץ:EnodenBusFujisawa 110.jpg | "ניסאן דיזל ספייס ראנר JP"
קובץ:TamaBus TB50009 rear.jpg | "ניסאן דיזל ספייס ראנר JP"
קובץ:ShizutetsuJustline 163.jpg | "ניסאן דיזל ספייס ראנר JP"
קובץ:Bus step 001.JPG | דגם "ניסאן דיזל ספייס ראנר JP" עם רצפה גבוהה עם מדרגות בדלת השנייה
</gallery>

==ראו גם==
* ניסאן
* ניסאן דיזל ספייס דרים
* ניסאן דיזל ספייס ראנר RM
* ניסאן דיזל ספייס ראנר A
* ניסאן דיזל ספייס ראנר 7 

==קישורים חיצוניים==

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-2010
דיזל ספייס ראנר JP
קטגוריה:כלי רכב יפניים
קטגוריה:כלי רכב מנוע אחורי